|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 6819 Αθήνα, 16/02/2022

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει την απαράδεκτη απόφαση της Διοίκησης της ΕΡΤ να διακόψει την λειτουργία του διεθνούς προγράμματος της ΕΡΑ στα βραχέα, από τις 31 Μαρτίου 2022 με το κλείσιμο του μοναδικού Κέντρου Εκπομπής Βραχέων Κυμάτων Αυλίδας αλλά και την αποξήλωση των κεραιών στα Κέντρα Εκπομπής Μεσαίων Κυμάτων σε διάφορες περιοχές της χώρας.

Για ακόμη μια φορά η κυβέρνηση ρίχνει μαύρο στην ΕΡΤ, αυτή την φορά στα βραχέα της δημόσιας ραδιοφωνίας. Το κεντρικό δελτίο ειδήσεων της ΕΡΤ και η Φωνή της Ελλάδας δεν θα φτάνουν πια στα 14 εκατ. των Ελλήνων που ζουν, σπουδάζουν ή εργάζονται στα πέρατα του κόσμου και των θαλασσών.

Το ΕΚΑ ζητά να μην κοπεί ο συνδετικός κρίκος των Ελλήνων του εξωτερικού με την πατρίδα και εκφράζει την συμπαράστασή του στους αγώνες των εργαζόμενων της Ελληνικής Ραδιοφωνίας και Τηλεόρασης που παλεύουν για την διασφάλιση της εργασίας τους και την προστασία της περιουσίας της ΕΡΤ.

**Το Δ.Σ.**